Diari Oficial de la Generalitat Valenciana


Sumari del DOGV 148, del 27-02-1984 (1984/802727)

RESOLUCIÓ de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen unes subvencions per al finançament de projectes d'investigació sobre la problemàtica social en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   148

Data del DOGV
:   27-02-1984

Secció del DOGV
:   ALTRES DISPOSICIONS

Número del document
:   1984/802727


Data del document
:   10-02-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen unes subvencions per al finançament de projectes d'investigacions sobre la problemàtica social en la Comunitat Valenciana.  
Aquesta Direcció General té com una de les seves tasques el potenciar la realització de treballs d'investigació que ajuden al millor coneixement dels distints aspectes (sociològics, psicològics, mèdics, pedagògics, econòmics, etc.) de la realitat social de la Comunitat Valenciana, tant des de l'òptica de la intervenció com de la prevenció, per tal que coneixent la realitat social s'influesca sobre les distintes causes que incideixen i provoquen la marginació social, i per això, dins de les seues limitacions pressupostàries, aquesta Direcció General ha resolt convocar unes ajudes adreçades a aquesta finalitat. Per tant, i de conformitat amb les disposicions aplicables al cas, he resolt:   
Que es convoca la concessió d'unes subvencions destinades al finançament de projectes d'estudis o investigacions sobre problemàtica social a la Comunitat Valenciana, d'acord amb les següents bases:   
Primera. Objecte de la subvenció.   
Les subvencions tenen per objecte fomentar la investigació i els estudis encaminats a millorar el coneixement de la situació i la problemàtica social en la Comunitat Autònoma Valenciana amb la finalitat d'ajudar al millor tractament.   
Les esmentades subvencions tenen per finalitat la de potenciar els treballs d'investigació que han de desenvolupar les entitats públiques o privades atenent als seus particulars interessos i necessitats específiques.   
A títol indicatiu, s'assenyalen les següents àrees d'estudi o investigació: Minusvàlids, Ancians, Benestar familiar, Infància, Joventut, Drogodependències i Acció Comunitària.   
Segona. Sol·licitants  
Podran sol·licitar aquestes subvencions els Centres, Associacions o Institucions que tinguen personalitat jurídica i no perseguesquen finalitats lucratives i que acrediten, a criteri d'aquesta Direcció General, la seua capacitat per a dur a terme les finalitats d'aquesta convocatòria, així com persones individuals o grups de professionals.   
Tercera. Documentació.   
Per a la petició de la subvenció caldrà presentar, per duplicat exemplar, la documentació següent:   
1. Instància conforme al model que es facilitarà, subscrita per qui tinga la representació legal de l'Entitat sol·licitant o poder suficient per a això. La instància i els impressos complementaris seran facilitats per les Delegacions Territorials de Serveis Socials1 d'aquesta Conselleria.   
2. Projecte d'investigació on haurà de constar:   
-Fonamentació i justificació del projecte.   
Objectius i hipòtesis de treball, amb explicació de la metodología a utilitzar.   
-Àmbit territorial del treball, i àmbit de població sobre el que es pretén desenvolupar el treball.   
-Desenvolupament detallat dels punts en què es pretén fonamentar el treball, amb una distribució en distintes fases de treball, quantificant el temps de realització de cada fase i la quantia econòmica.   
-Per a sol·licituds individuals o en grups de professionals un currículum-vitue de cada un dels professionals sol·licitants, amb fotocòpia de tots els certificats que vulguen aportar.   
-Aquelles dades que el sol·licitant considere convenients.   
Quarta. Termini de presentació.   
El termini de presentació de sol·licituds, finalitzarà el dia 27 d'abril de 1984.   
Cinquena. Lloc de presentació.   
Les sol·licituds, amb la documentació requerida, hauran de presentar-se en la Delegació Territorial de Serveis Socials de la provincia on estiga el Centre o Servei per al qual es sol·licita la subvenció, sense perjudici del que disposa l'article 66 de la Llei de Procediment Administratiu.   
Sisena. Tramitació.   
a) Les Delegacions Territorials de Serveis Socials revisaran i verificaran les sol·licituds. Quan l'expedient estiga incomplet, el sol·licitant, a requeriment de les Direccions esmentades, haurà de completar-lo en el termini de deu dies, conforme disposa l'article 71 de la Llei de Procediment Administratiu, i serà arxivat sense més tràmit en cas contrari.   
b) Completat l'expedient, serà tramés a la Direcció General de Serveis Socials en el termini de tres dies l'original, i quedarà la còpia en poder de la Delegació Territorial.   
Setena. Resolució :   
Rebudes per la Direcció General les sol·licituds, aquesta resoldrà sobre la concessió d'ajudes per raó de les dades obrants en l'expedient.   
Vuitena. Justificació de la despesa i pagament de les subvencions concedides.   
El pagament de les subvencions aprovades es farà efectiu de la forma següent, prèvia resolució del Director General de Serveis Socials en cada fase:   
-Un 20 % a la presentació d'una redacció ampliada del projecte, en què s'especifique amb detall totes les característiques tècniques de cada un dels punts continguts en el projecte.   
-Un 60 % al final de cada fase de realització i proporcionalment al pressupost de cada una, prèvia certificació i aprovació per la comissió tècnica de l'obra ja realitzada en la fase corresponent.   
-El 20% restant es farà efectiu juntament amb la quantitat assignada a la darrera fase.   
La no presentació del material documental necessari per a la certificació d'una fase o la no aprovació d?aquesta per la comissió tècnica deixarà suspesa la subvenció. De no continuar el treball proposat, exigirà el reintegrament de les quantitats subvencionades fins al moment.   
Novena. Comissió d'avaluació i seguiment dels treballs.   
La Comissió d'avaluació i seguiment serà designada pel Director General entre membres de distintes Institucions, de reconeguda solvència científica. L'esmentada comissió serà presidida pel Director General de Serveis Socials o persona en qui delegue.   
Decena. La Direcció General de Serveis Socials es reserva les següents facultats:   
1.ª La possibilitat de publicar el treball o una part.   
2.ª La Direcció General de Serveis Socials, mitjançant el seu Servei d'Estudis Socials, podrà requerir informació sobre la marxa i realització del treball, així com utilitzar els resultats obtinguts en la forma que considere oportuna per a les seues necessitats.   
3.ª En qualsevol treball d'investigació que puga publicar l'interessat o interessats utilitzant dades relacionades amb aquest projecte, s?haurà de deixar constància del patrocini de la Conselleria de Sanitat, Treball i Seguretat Social, en l'esmentat treball.   
Onzena.   
Les resolucions i altres decisions que sobre la concessió de les subvencions adopte la Direcció General de Serveis Socials seran inapel·lables en tot cas, entenent-se a aquests efectes, que la participació en la convocatòria suposa acceptació expresa de les bases.   
DISPOSICIO FINAL  
Aquesta Resolució entrarà en vigor el dia de la publicació al Diari Oficial de la Generalitat Valenciana.   
Cosa que fem pública perquè en prengueu coneixement.   
València, 10 de febrer de 1984.   
El Director General de Serveis Socials,  
CARLES PEREZ GARCIA  
1 Delegacions Territorials de Serveis Socials:   
-Alacant: Plaça d'Espanya, 6 - Alacant. Tel. (965) 25 21 12.   
-Castelló: Avinguda del Mar, 8 - Castelló. Tel. (964) 23 65 12.   
-València: c/ Misericòrdia, 34 - València-14. Tel. (96) 350 11 99.